Marat (ettevõte)

Marat OÜ on Eesti tekstiilitööstusettevõte, mis tegutseb alates 1926. aastast. Ettevõtte põhitoodang on trikooriidest valmistatud tooted.

Nimi "Marat" võeti 1940. aastal prantsuse revolutsionääri Jean Paul Marat' järgi. Nime pakkusid välja ettevõtte töötajad.

2015. aastal oli OÜ Marati käive ligikaudu 600 000 eurot ja kasum 70 500 eurot, töötajate arv 25 inimest. 2018. aastal oli käive poole väiksem ja kahjum 3600 eurot, töötas 5 inimest.Legendaarse Eesti rõivatootja äri on kokku kuivanud, Postimees, 30. juuli 2019 (vaadatud 31.07.2019)

2016. aastani oli Marati omanik Kristi Täht, alates 2016. aastast on omanikud Raul Saks ja Gunnar Kraft. 

28. veebruaril 2022 teatas Marat, et seoses Venemaa sissetungiga Ukrainasse kavatseb ettevõte lõpetada koostöö Valgevene ettevõttega, mis tootis rõivaid Marati kaubamärgi all. Võimaliku tootmise üleviimise sihtriigina nimetati Makedooniat, kus valmistatakse tooteid Sangari jaoks.Эстонский производитель одежды Marat прекращает производство в Беларуси Детовые ведомости 28.02.2022 (vaadatud 03.03.2022)

 Ajalugu 
1905. aastal asutas Samuel Besprosvanie Pärnus manufaktuur- ja pudukauba äri, 1908. aastal toodi äri üle Tallinna, esialgu Suur-Pärnu maantee 20 ja 1918. aastal kesklinna Suur-Karja tänav 12. Pudu-, riidekaupade ning jalatsite kõrval müüdi S. Besprosvanie poes käsitöölistele ka välismaalt toodud villast lõnga ja 1924. aastal tellima kodus töötavatelt kudujatelt villaseid silmkoeesemeid, millega ka poes kaubeldi. 1926. aasta varakevadel osteti Saksamaalt esimene kudumismasin ja maikuus palgati esimesed äris, Suur-Karja tänaval kohapeal kudujad. Kodustöötajaid oli S. Besprosvaniel siis juba paarikümne ringis. 1927. aastal osteti veel kümmekond masinat. 3. septembril 1928 andis Kaubandus- ja Tööstusministeerium Tallinnas Suur-Karja tänav 12 kudumistööstusele tegutsemiseks loa. 9. juulil 1931 registreeriti Kohtu- ja Siseministeeriumis firma Samuel Besprosvanie" uueks nimeks sai Tööstuse-Kaubanduse Aktsiaselts "Samuel Besprosvanie", aktsiaseltsi eesmärgiks "siidi- ja villase trikoo (silmkoe) kaupade valmistamine ja ümbertöötamine ning kauplemine oma tööstussaadustega ja pudukaubaga oma kui ka komisjoni arvel sise- ja välismail". 1934. aastal suri S. Besprosvanie, aktsionäride peakoosolekul 19. aprillil 1935 otsustati Tööstuse-Kaubanduse Aktsiaseltsi "Samuel Besprosvanie" tegevus lõpetada. Betty Besprosvanny (1885–1941) võttis oma peale tööstuse üldise juhtimise. 1. juulil 1935 asutati täisühing Tööstus-Kaubandus Ühingu "Betty Besprosvanny ja Poeg". 1935. aastaks oli tööstus põhiliselt kolinud krundile Suur-Tartu maantee 69 ja töötajate arv üle 130. "Betty Besprosvanny ja Poeg" (Max Besprosvannõi) mehaaniline kudumistööstuses Suur-Tartu maantee 69 tootis villaseid, siidi- ja puuvillaseid silmkoesaadusi. Peale selle olid firmal ärid Tallinnas, Tartus ja Viljandis. Ettevõtte tööstuses ja ärides töötas ligi 250 inimestFirma „Betty Besprosvanny & Poeg" kahekordne  äritegevuse juubel, Üleriiklise Kaupmeeste Seltside Keskliidu Teated, nr. 20, 24 oktoober 1935.
pisi|Marati tööstushoone Tallinnas aadressil Tartu maantee 63 (2009)
pisi|Ettevõttes toodetud T-särk
23. juulil 1940 II Riigivolikogu poolt vastu võetud „Deklaratsiooniga pankade ja suurtööstuse natsionaliseerimise kohta", natsionaliseeriti Betty Besprosvanny & Poeg ettevõte. Eesti NSV Rahvakomissaride Nõukogu otsusega sai ettevõte 29. novembril 1940 uue nime – Trikootööstus "Marat"Toivo Jullinen, BESPROSVANNÕIDE SILMKOETÖÖSTUS TALLINNAS 1926‐1940.

1952. aastal ehitati Tallinnas Tartu maantee 63 paiknev Eesti NSV Kergetööstuse Ministeeriumi Marati trikotaaživabriku hoone, mis renoveeriti büroohooneksLHV pensionifondid investeerivad aktiivselt kinnisvarasse: Soetati Valge Maja büroohoone, raha.geenius.ee 2010. aastal. 1954. aastal oli trikootööstuse Marat direktor Jakob Hammermann.Eesti NSV Teataja, nr 13, 20. oktoober 1954. lk 252. Maratil olid veel õmblustsehhid Mustvees, Pärnus ja Paldiskis.

Eesti NSV ajal oli Tallinna trikotaažitootmiskoondis Marat (Таллиннское Производственно-Трикотажное Объединение Марат, «Производственное трикотажное объединение Марат») suurimaid kergetööstusettevõtteid ja üks Eesti suuremaid rõivatootjaid Baltika kõrval.

 Viited 

 Välislingid 
OÜ Marati koduleht


Kategooria:Eesti tööstusettevõtted
Kategooria:Tallinna ettevõtted
Kategooria:Eesti tekstiilitööstusettevõtted